חסד 
אחותי ואימי נהפכו לי אחת; עם אשת חיקי ופניה פני בת; אותה אז אכיר לרגליה אכרע; סליחתה אבקש בצער נורא; אחותי לי סלחי! לה אומר בדמעות; שאת טוהר פנייך עוורתי מראות; ברפש מאוס של תסכול וזימה; את בגדך הכתמתי אם, הו, אם רחומה; אישתי הטובה, לי היית כמלאך; ואני כפוי טובה לא הייתי אתך; את עצמי לצדך לא אוכל עוד לשאת; עד טירוף בי צורב ארסו של החטא; היא אז בי תביט בדמעות אהבה; ותושיט לי ידה הצחורה, הטובה; כאבך כאבי שנפלת אפול; זה אתה אהובי ואורי, אורי הגדול; לאבן פינה צלעך לי הייתה; הן דרכינו שזורות מלידה עד מיתה; סליחתי היא שלמה את הרע לא אזכור; מול עיני עד עולם רק ליבך הטהור; אנא קום! לי תאמר בן, בעל ואח; ויגוני אז כאפר לרוח יפרח; כשם שידעתי כמו כן אוודע; האל שבקשתי חסדו בך נגה; 